Diari Oficial de la Generalitat Valenciana


Sumari del DOGV 3499, del 20-05-1999 (1999/4143)

ORDRE de 27 d'abril de 1999, de la Conselleria de Medi Ambient, per la qual modifica l'Ordre de 22 de novembre de 1996 (DOGV núm. 2.885, de 9 de desembre de 1996), per la qual es convoca un règim de subvencions destinades al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitament energètic de biomassa en l'àmbit forestal, i es fa públic l'import global màxim per a 1999 de les ajudes previstes en aquella.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3499

Data del DOGV
:   20-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/4143


Data del document
:   27-04-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * apicultura
    * condiment
    * política forestal
    * planta aromàtica
    * biomassa
    * suport econòmic
    * ajuda a l'agricultura

ORDRE de 27 d'abril de 1999, de la Conselleria de Medi Ambient, per la qual modifica l'Ordre de 22 de novembre de 1996 (DOGV núm. 2.885, de 9 de desembre de 1996), per la qual es convoca un règim de subvencions destinades al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitament energètic de biomassa en l'àmbit forestal, i es fa públic l'import global màxim per a 1999 de les ajudes previstes en aquella. [1999/X4143]
  
L'Ordre de 22 de novembre de 1996, de la Conselleria d'Agricultura i Medi Ambient, estableix un règim de subvencions destinades al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitament energètic de biomassa en l'àmbit forestal.
  
L'article primer de l'ordre esmentada estableix que la dotació anual per a establir un règim d'ajudes que estarà en funció de l'assignació que per a aquest règim d'ajudes establisquen les corresponents lleis de pressupostos.
  
Tenint en compte que l'article 47.11.b) del text refós de la Llei de Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana, fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les ajudes per al foment i la potenciació de diferents aprofitaments agroforestals: cultiu de plantes aromàtiques, medicinals i condimentàries, trufícoles, apícoles i execució de projectes d'aprofitament energètic de biomassa en l'àmbit forestal, regulades per l'Ordre de 22 de novembre de 1996, de la Conselleria d'Agricultura i Medi Ambient, es finançaran a càrrec del capítol VII de la secció 14, servei 03, programa 442.40, línia 1808 dels pressupostos de la Generalitat Valenciana, amb un import global màxim de 80.253.438 pessetes (221.172,45 euros) per a 1999.
  
Article 2
  
A les entitats locals se'ls podrà avançar, a petició d'aquestes, fins un 15% de l'import total de la subvenció, una vegada concedida l'ajuda.
  
Article 3
  
La base quarta: «Obligacions dels beneficiaris», apartat 1.a), queda substituït per:
  
«Seran subvencionables les inversions realitzades des de l'1 de gener fins el 15 de novembre de l'any per al qual se sol·licita l'ajuda.
  
Mitjançant un certificat del tècnic competent de la Conselleria de Medi Ambient, se justificarà que la inversió s'ha realitzat amb posterioritat a l'1 de gener».
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 27 d'abril de 1999
  
El conseller de Medi Ambient,